JUMAL KÕNELEB
Tere jälle!
Minu jaoks on ristiusus ja usuelus tähtsaim suhe Jumalaga.
Ma võin veeta aega Jeesusega juba praegu, mitte alles Taevas.
Viimati rääkisime kirjakohast Matteuse evangeelium 7:7-8:
"Paluge, ja teile antakse,
otsige, ja te leiate, koputage,ja teile avatakse,
sest iga paluja saab ja otsija leiab ja igale koputajale avatakse!"
Jumal julgustab meid paluma, otsima ja koputama.
Ta ei ütle: "Paluge ja võibolla kunagi antakse.
Otsige ja ehk ühel päeval leiate, aga vaevalt küll.
Koputage pealegi. Vaevalt, et avatakse, aga äkki ikka."
Jeesus ütleb vastupidi: "sest iga paluja saab
otsija leiab ja igale koputajale avatakse!"
Viimati rääkisime palumisest, mis on üks kolmest võtmesõnast.
Palumine, otsimine ja koputamine.
Rääkisime viimati, et tähelepanelikult Piiblit lugedes
ja vaadates, mida Jeesus räägib palumise kohta,
näeme, et Ta tõesti julgustab meid paluma.
Ta tõesti tahab meile anda kõike seda, mida me vajame.
Kirjas filiplastele 4:19 öeldakse:
"Küll mu Jumal täidab kõik teie vajadused
oma rikkust mööda kirkusega Kristuses Jeesuses."
Jumal tahab olla sinu ja minu vajaduste täitja.
Psalm 35:27:
"Hõisaku ja rõõmutsegu need, kellel on hea meel minu õigusest,
ning öelgu alati: "Olgu kõrgesti ülistatud Issand,
kellele meeldib oma sulase hea käekäik!"
Talle meeldib oma sulase hea käekäik.
Algkeelses kasutatakse selles kohas hea käekäik kohal sõna "shalom".
Jumal soovib meile "shalom", mis tähendab kaitstust, tervist,
õnne, sõbralikkust, heaolu, head tervist, rikkust -
nii on seal kirjas - täiuslikku ja täielikku rahu.
Teame, et Issandalt tulev rahu on täiuslik rahu, mis täidab meid.
Olla rahus, puhata.
See tähendab ka soosingut ja terviklikkust.
Need on nii sügavad ja imelised sõnad.
Kui mõtlema hakata, siis Issand on Isa.
Ta mõtleb meist, nagu isa mõtleb oma lastest.
Ta mõtleb täpselt samamoodi.
Loetud kirjakoht Matteuse evangeelium 7:7 jätkub:
"Kas on teie seas sellist inimest,
kellelt ta poeg palub leiba, ent tema annab talle kivi?
Või kui ta palub kala, ent ta annab talle mao?
Kui nüüd teie, kes olete kurjad,
(ehk meie, tavalised inimesed), oskate anda häid ande oma lastele.."
Me ju tahame oma lastele head,
me soovime just neid "shalom"-is sisalduvaid asju oma lastele.
Nad oleks terved, et neil oleks head elutingimused,
et nende elu oleks turvaline.
Me ei soovi neile õnnetusi!
Me soovime turvalist elu ja rahu.
Kui nüüd teie, kes olete kurjad, oskate anda häid ande oma lastele,
kui palju enam teie Isa, kes on taevas,
annab head neile, kes teda paluvad!"
Märkad, et meie süda avardub neid sõnu lugedes?
Kui võtame neid sõnu tõe pähe, siis see toob turvatunde ja rõõmu.
"Paluge, et teie rõõm saaks täiuslikuks."
Need on imelised asjad.
Las need sõnad lõikavad ja avardavad meie südameid.
Sel moel kasvab ka turvatunne.
"Mul on Isa, kes armastab mind!"
Mul on Isa, kes hoolitseb mu eest, isegi kui on juhtunud hirmsaid asju
ja mul on raskusi ning elu ei näi alati täiuslik.
Mul on Isa, kes aitab mind selles asjas edasi.
Jumal tahab olla sinu ja minu vajaduste täitja.
Sellest räägibki palumise osa.
Nagu ütlesin, on võtmeid kolm.
Nüüd läheme järgmise võtme ehk otsimise juurde.
Ma ei tea, kuidas on sinuga, aga mulle sellest ei piisanud,
et mul on Jumal, kes on kusagil ning täidab minu vajadusi.
Mõnel on Jumalaga selline suhe, et pöördub Tema poole vaid siis,
kui häda on käes ja usaldab, et Ta aitab hädas.
See ei ole mingit moodi vale.
Jeesus räägib otsimisest,
mis on rohkem, kui Isalt millegi palumine.
Jeesus tahab, et paluksime ja Ta ütleb seda korduvalt.
Ta räägib ka otsimisest.
Mis see otsimine siis tähendab?
Matteuse evangeeliumis 11:28 räägib Jeesus sellest.
Ta ütleb: "Tulge minu juurde kõik,
kes olete vaevatud ja koormatud, ja mina annan teile hingamise!"
Jeesus ei räägi siin vaid sellest, et Ta võib täita meie vajadused
ja me võime paluda ning siis ka saada.
Uskuda, et saame.
Ta ütleb: "Tulge minu juurde!"
Kui mõistsin, et Jumal ei soovi lihtsalt olla vajaduste täitja,
vaid tahab olla minuga koos, olla tuntav ja kogetav Jumal,
tahab olla minu sõber,
siis tekkis mul tohutu janu selle järele.
Ma tahan rohkem, kui see, et Ta täidab mu vajadused.
Ma tahan teda päriselt tundma õppida!
Sellest Jeesus räägibki. Ta ütleb: "Tulge minu juurde!"
Laiendatud piiblitõlkes öeldakse: "Jätkake otsimist ja te leiate!"
On imeline teada, et kui otsime Issandat,
siis Ta lubab, et me ka leiame. Me leiame Issanda.
Mul on siin väike naljakas näide.
Elus võib tunduda, et palvetades ja Issandat otsides, on kõik tühi.
Mida ma sellesse tühjusesse ikka räägin ja palvetan?
Kuidas ma otsin Jumala palet? Mida see üldse tähendab?
Halloo? On seal keegi? Olen ma päris napakas seda tehes?
Kuidas see käib ja mida ma õieti üldse otsin?
Palvetan ja otsin ning tundub, et midagi ei toimu. Kedagi pole.
Piibel aga ütleb: "Jätka! Ära anna alla, muudkui jätka!"
Ma mängin sellist naljakat mängu:
hakkan värvides otsima Issandat ja kusagil pole midagi näha.
Kõik on samasugune valge paber.
Otsin Issandat: "Oled Sa siin?" Ma jätkan Issanda otsimist.
Hakkab tekkima mingi kujutis. Ma hakkan kuidagi rahunema,
mu sisemus rahuneb ja ma märkan, et Jeesus on siin koos minuga.
Sinuga koos on imeline olla. Piiblit lugedes tekib hea tunne.
Vaikushetkes Sinuga koos tulevad meelde tähtsad asjad,
ma saan ilmutusi, näen selgemini ja paremini.
Hakkan märkama, et Ta on siin minuga koos.
Seal tuleb nähtavale aare, millest ma ei tadnud midagi.
Palvetamine võib tunduda sellisena: "Sellest ei tule midagi välja!"
Kui ma ei anna alla, kui otsin Teda ja jätkan Tema otsimist,
kui varun selleks aega, siis ma leian selle aarde.
Ma leian suhte Temaga
ja hakkan Teda paremini tundma õppima.
Siin all oligi üks kuldne aare.
Ma tean, et vähestel kristlastel on lähedane suhe Jeesusega.
Ometi ütleb Jeesus: "Tulge minu juurde!"
Jeesus ei öelnud sellega, et tulge kõik kohe siia Taevasse.
Jeesus ei pidanud silmas,
et peaksime ootama surma ja siis me kohtume Temaga.
Jeesus elab meie sees oma Püha Vaimu kaudu.
Ta on tuntav juba praegu.
Kui mõistsin, et tegemist on suhtega,
võin elada maailmas ja argipäeva keskel leida Jeesuse,
mitte ühel erandkorral, vaid iga kord.
Saan olla kogu aeg Temaga koos, sest Ta elab minu sees.
Jumal hakkas mind õpetama, kui hakkasin Teda otsima.
Kui hakkame otsima, haarab Jumal sellest kinni
ja sa ei peagi tegema muud, kui paluma:
"Issand, ma tahan leida lähedasema suhte Sinuga!
Ma tahan seda!"
Ja kui sa tõesti soovid seda,
hakkab Jumala sind juhatama samm sammu haaval.
Mulle avas Issand kirjakoha Johannese evangeeliumis 13:23
Ma imestasin, kui Johannes enda kohta ütles,
et tema on jünger, keda Jeesus armastab.
Mõtlesin, et minagi soovin tunda olevat see, keda Jeesus armastab.
Leidsin siis selle kirjakoha Johannese evangeeliumis 13:23
Seal öeldakse nii:
"Üks ta jüngritest, see, keda Jeesus armastas,
oli tema kõrval lauas."
Soome keele tõlkes: "Lamas süües Jeesuse rinna najal".
Olin muidu arvanud ja kuulnud,
et Johannes oli teistest jüngritest armsam ja olulisem Jeesusele.
Püha Vaim näitas, et see pole nii. "Johannes oli lihtsalt ainuke,
kes julges tulla mu sülle, julges mind vajada
ja leidis selle armastuse ning tundis seda armastust."
Siin tuleb esile jälle, et Jumal austab meid nii palju,
et Ta ei tungi vägisi mitte kellegi meie ellu.
Seetõttu Jeesus ei ütlegi, et: "Ma annan, avan ja leian sind."
Ta ütleb: "Otsi ja sa leiad, palu ja sa saad,
koputa ja sulle avatakse!" Tegemist on suhtega.
Jeesus aktsepteerib seda, et võime olla ilma Temata
ja elada täielikult oma elu vabalt ning Jumal ei sekku sellesse üldse.
Aga kui sa igatsed ja otsid, siis sa ka leiad.
Kui ma seda mõistsin ja nägin, et Johannes oli Jeesuse süles,
siis mõtlesin: "Mina tahan ka!"
Läksin usus palvekambrisse ja mõtlesin,
et nüüd olen Jeesuse süles.
Tegin seda oma toonase usu põhjal.
Kujutlesin, et olen nüüd lihtsalt Jeesuse süles
ja usun, et Ta tahab mind sülle võtta.
Ta oligi seal ja Ta armastus täitis mind ja selle toa.
Ma muudkui nutsin ja nutsin. See kes otsib, see ka leiab. Aamen.
Ilmutusraamat 3:20
"Ennäe, ma seisan ukse taga ja koputan."
Issand seisab meie südameukse taga ja koputab.
"Kui keegi kuuleb mu häält ja avab ukse,
siis ma tulen tema juurde sisse
ning söön õhtust temaga ja tema minuga."
Kui me avame Talle oma südameukse,
siis Ta tuleb meie ellu ja sööb meiega õhtust.
Veedab koos meiega aega.
Ta on meiega koos.
Kui sain usklikuks,
leidsin esimeseks lugemiseks Turu Toomkirikust
Anna-Maija Raittila "Vaikuse raamatu".
See oli just õige raamat sellel hetkel.
Selles raamatus räägib Anna-Maija värsikeeles sellest,
et võime leida vaikse koha meie sisemuses ja südames.
Seal on vaikuse ja Jumalaga kohtumise koht.
Kui paneme ukse kinni, otsime Tema palet
ja otsime vaikust ja rahu ning Jeesust oma südames,
siis Ta ongi seal, Ta elab minu sees.
Ma võin olla Tema ligiolus.
Mõistsin selle raamatu kaudu seda, et Jumalat on võimalik leida.
Teiseks mõistsin, et on vaja, et ma võtan selle jaoks aega.
On vaja vaikseks jääda.
Selles raamatus räägib autor, et see maailm on nii kiire,
meil on muresid ja mõtteid, erinevaid tegemisi,
kaasajal on mobiilid ja meedia
ning oma vaikusekoha leidmine ei ole alati sugugi lihtne.
Seda peab tõesti otsima ja selle poole sirutuma.
Me käisime alguses ortodoksikirikus.
Mulle meeldisid sealsed jumalateenistused,
sest need olid nii pikad. Üle kahe tunni pikused.
Seal seistakse.
See tähendab, et püsitakse ka ärkvel.
Need on väga meditatiivsed.
Preester laulab Piibli kirjakohti ja palved on lauluvormis.
Mõistsin kohe, et see on Jumala palge otsimise hetk
ja koht selles kirikus, pühaduse tundes.
Kui olin lugenud, et võin leida vaikuse ja Jumalaga kohtumise koha,
siis süttis minus janu
ja ma tahtsin seda iga kord, kui palvetasin.
Ma tahan iga kord leida seda, iga kord saada abi Issandalt.
Iga kord, kui ma palvetan.
See viis imelise palveelu leidmiseni,
kus Issand on päriselt ka minuga koos.
Mida rohkem ma otsin ja mida rohkem ma koputan,
seda lähedasemaks Ta saab ja seda elavamaks saab Jumala Sõna.
Selle aja võtmine tasub ära. Selle aja eraldamine tasub ära.
Sa õigupoolest kasvad selles tasapisi, väikeste sammude haaval.
Võid kohtuda elava Jumalaga.
Kui Jumal ütleb: "Otsige, siis te leiate!",
siis see pole tühi paber, nagu Joy rääkis enne.
Me istume tühjas toas kaks tundi ja mitte midagi ei juhtu.
Seejärel Jumal ütleb, et üritagu me homme uuesti.
Juba Vanas Testamendis, Jesaja 45:19 ütleb Ta:
"Ei ole ma rääkinud salajas, maa pimedas paigas,
ega ole ma öelnud Jaakobi soole: Otsige mind ilmaaegu."
Jumal ei ütle, et ta on kusagil pimedas salapaigas,
kust pead Teda välja õngitsema või kusagilt välja otsima.
Ta ei ütle: "Otsige mind tühjusest!"
Ta ei käsi meil lihtsalt uskuda, usaldada ja olla tühjuses.
Umbes nii, et otsime ja otsime, aga mitte midagi ei leia
ning peame ise kujutlema, et ju Ta seal ikka on.
Ta ütleb: "Otsige Issandat, kui Ta on leitav." (Jesaja 55:6)
Kui vaatame Piiblit algusest,
näeme, et igal tuntud jumalamehel -ja naisel
Aadamast ja Eevast alates,
Aabrahamil, Joosepil, Taanielil, Taavetil ja kõigil neil
oli ühine see, et neil oli elav suhe Jumalaga.
Nad veetsid Temaga aega, nad kuulsid Tema häält,
nad said Temalt juhendeid ja tarkust.
Nad veetsid aega Tema ligiolus ja Jumal oli neile tõeline.
Aabrahami kohta öeldakse, et Ta oli Jumala sõber.
Jeesus ütleb meile: "Ma ei nimeta teid orjadeks."
Ta nimetab meid sõpradeks. Seda sõprust soovisin ka mina.
Nagu Joy rääkis oma otsingutest, nii tahtsin mina seda samamoodi.
Ma tegin nõnda: läksin oma palvekambrisse,
läksin tühjusesse otsima Jumalat.
Otsustasin, et ma ei lahku sealt enne, kui Jumal ilmub mulle.
Joy oli seda teinud juba varem saunas istudes
ja leidnud lähedase suhte Jumalaga.
Kui nägin, mis vilja see kandis, tahtsin seda sama saada.
Istusin seal toas ja tundus, et seal pole midagi peale toa.
On ainult see mööbel ja autode hääled kostmas aknast.
"Siin pole midagi erilist. Jumal ei saa siin olla."
Kui istusin seal ja ootasin ning mitte midagi ei juhtunud,
siis ma pettusin.
Olin arvanud, et kui ma tõsimeeli istun seal ja ütlen:
"Tere hommikust, Issand! Tänan, et Sa oled siin!",
siis äkki Ta ilmubki mulle.
Lootsin, et põrand väriseb veidi ja midagi põnevat juhtub.
Et Ta tuleks tuppa ja ma saaksin Temaga kohtuda.
Aga mitte midagi ei juhtunud.
Õnneks meenus mulle, mida Piibel ütleb.
"Kes tuleb Jumala juurde, peab uskuma, et tema on olemas
ja et ta annab palga neile, kes teda otsivad."
Teisisõnu ütleb Issand, et see on ususammu kaugusel sinust.
Tema tundmine on väikese ususammu kaugusel.
Ta annab palga st. tasub otsida.
Me ei pea seda tegema, mul pole seda kohustust,
aga see tasub ennast ära.
Kui ma nägin, et neil "suurtel jumalameestel",
kes ise polnud ju suured,
oli suhe suure Jumalaga,
oli selline suhe, siis miks ei võiks ka minul olla.
Ta ju elab minu südames.
Küllap ta tahab siis ka minuga rääkida.
Jeesus ju ütleb Piiblis, et Püha Vaim räägib.
Ta õpetab meid.
Kuidas ma tean, mida Ta räägib, kui ma ei saa Teda kuulda?
Siis tuli mulle hea idee - ma lõpetasin selle ootamise.
Tahan öelda ka sulle - lõpeta ootamine! Lihtsalt usu!
Jäin vaikseks, nagu Joy ütles ja mõtlesin: "Jeesus on nüüd siin.
Siis, nagu ka praegu, ma nägin Teda oma vaimusilmadega.
Füüsiliste silmadega ei näinud ja kõrvadega ei kuulnud midagi.
Füüsiliste meeltega ei tajunud midagi.
Aga vaimusilmadega nägin Teda nagu ma praegugi näen.
Ka praegu võin Teda näha mind vaimusilmas julgustamas.
Ta tahab õnnistada sind. Ta tahab olla meiega koos.
See on vaid ühe väikese ususammu kaugusel.
Pole vaja teha midagi muud, kui vaid uskuda, et Ta on olemas.
Issand kasutab sinu enda kujutlusvõimet
ja sa võid vaimusilmadega näha Teda, nagu mina Teda praegu näen.
See ei ole fantaasiavili.
Issand kasutab seda kanalit. nii et sa näed ja võid kogeda
ja võid tõesti veeta aega koos Temaga.
Psalmid 42:2
"Otsekui hirv igatseb veeojade järele."
Hirv januneb vee järele.
"....nõnda igatseb mu hing sinu juurde, Jumal!"
Psalmid 27:4
"Ühte ma olen palunud Issandalt; seda ma üksnes nõuan,
et ma saaksin asuda Issanda kojas kogu oma eluaja
ning tähele panna Issanda leebust ja mõtiskleda tema templis."
On imeline minna kirikusse või koguduse koosolekule
ja olla ülistuse atmosfääris, jääda vaikseks, rahuneda.
Rahuneda, lasta kõik mõtted, mured ja vaevad valguda ära.
Vaadata lihtsalt Issanda leebust.
Kiri Filiplastele 3:8 "Jah, enamgi: ma pean kõike kahjuks
Issanda Kristuse Jeesuse kõikeületava tunnetuse kõrval.
Tema pärast olen ma minetanud kõik selle
ja pean seda pühkmeiks, et saada kasuks Kristust"
See on nii imeline,
et maised asjad ei tundu enam nii suurte ja tähtsatena.
Loen veel Johannese evangeeliumist 15:15
"Ma ei nimeta teid enam orjadeks,
sest ori ei tea, mida ta isand teeb.
Teid olen ma nimetanud sõpradeks,
sest teile olen ma andnud teada kõik,
mida ma olen kuulnud oma Isalt."
Jumala sõbrad! - See on imeline!
Olin hiljuti Kajaanis hingehoiuseminaril õpetamas,
kuidas Jumala tundmine on olulisim ning vabastab kõigist vaevustest.
See toob kristlaseks olemisse rõõmu ja vabaduse,
mida me kõik igatseme. Kõik leidub ju Tema sees.
Temas on rõõm, usk, lootus, Temas on abi. Kõik on Temas.
Ta tahab saada meie jaoks tõeliseks.
Selle seminari ajal õppis iga osaleja nägema Teda vaimus
ja kuulama Tema häält.
Need pole keerulised asjad.
Üldsegi mitte.
Sindki võib aidata see harjutus:
Võta tõesti aega, jää vaikseks
ja mõtle, mida Jumal tahaks sulle praegu öelda?
Selline küsimuse esitus ja harjutus võivad aidata.
Ta ei räägi tõesti kõrvaga kuuldaval häälel
See pole nii, et kuuled äkki mingit häält.
Hääli me ei kuule,
aga Ta elab meie sees Püha Vaimu kaudu
ja võib tõsta su mõtteisse äkitselt mõne kirjakoha,
kui mõtled, mida Ta võiks sulle öelda.
Sulle tuleb pähe mõni mõte. Ta räägib meie mõtete kaudu.
Kõige enam räägib Ta meile oma Sõna kaudu.
Kui Piibel on olnud sulle vaid raamat täis tühje sõnu,
siis lihtsalt palu, et Püha Vaim räägiks sulle oma Sõna kaudu.
Korraga see saab sulle elavaks ja hakkab kõnetama sind.
Jumal tahab saada sulle tõelisuseks
ja me mõlemad tahame julgustada sind -
otsi Teda ja sa leiad Ta.
Kui sa Tema leiad, siis laheneb ka kõik muu. Aamen.
Palvetame.
Tänu, Jeesus, et Sa oled leitav!
Tänu, Issand, et elad igaühe südames,
kes Sinusse usub!
Täna palume,
et teeksid end Püha Vaimu kaudu elavaks igaühele, kes sind otsib.
Tänu, et oma palvekambris saame kohtuda Sinuga.
Vaikuse kohas saame puhata Su süles!
Sa annad meile üleloomuliku rahu.
Annad meile usku, lohutad, julgustad, aitad.
Tänu, Issand, et Sina võid olla meie elu allikas.
On imeline, et oled meiega koos juba praegu.
Tänu, Püha Vaim, et ilmutad Jeesuse tõelisust igaühele meist.
Jeesuse nimel, aamen.
Tänu teile kõigile toetuse ja julgustuse eest!
Kui soovid olla osaline meie töös ja selles, mida teeme,
võid tutvuda meie tööga netilehel: www.kristillinenkoulu.org
Kui soovid toetada seda saadet ja selle telekanali tööd,
võid helistada numbrile 900 1777 Kõne maksab Eestis 7 eurot.
Võid kasutada ka kontonumbreid, mida näed saate lõppedes ekraanil.
Pea meeles, et Jeesus on sinuga
ja kui otsid Teda, siis leiad midagi sootuks uut!
Aamen. Ole õnnistatud!
TV7 annetustelefon 900 1777 (7 eur) TV7 arvelduskontod Swedbank EE052200221048388411 SEB EE441010220109461019 Saaja: Taevas TV7
Tõlge: Meeli Martin